બનાસકાંઠામાં કુદરતે રૌદ્ર સ્વરૂપ ધારણ કર્યું. અનેક જિંદગીઓ તણાઈ.અબોલ પશુઓએ પોતાના જીવ ગુમાવ્યા. પછી એ 2015ની વાત હોય કે 2017ની, બરબાદ તો થવાનું જ હતું ને. લાચાર જિંદગીઓને શોધવા અમે સફર ખેડી અમદાવાદથી 300 કિ.મી.નું અંતર કાપીને એ ગામની કે જે ગામને બનાસ નદી ભરખી ગઈ. આ ગામમાં પ્રવેશ કરતાં એવાં વરવાં દૃશ્યો નજરે પડ્યાં, જે હચમચાવી નાખનારાં હતાં, તૂટેલા રસ્તા-તૂટેલાં મકાન અને ઉઝડેલાં ખેતર-આ દૃશ્યો વિનાશ લીલાની સાક્ષી પૂરી રહ્યાં છે.